Til Dansk Botanisk Forening.

Jeg søger hermed om tilskud fra nedenstående legater og fonde til at få dækket mine omkostninger i forbindelse med mit speciale.

* Botanisk Rejsefond/M.P.Christiansen og hustrus legat
* Apoteker P.C.N. Friedrichsens legat for botaniske rejser
* Jakob E. Langes Fond
* Konto af 1988 for botaniske mikroorganismeforskning

Jeg ansøger de botaniske fonde om 9350 kr. til at dække mine omkostninger.

Mit navn er Kirsten Emilie Hjorth Ceylan. Jeg studerer biologi på Københavns Universitet og har afsluttet mit første år på kandidaten. Jeg er nu i gang med mit 60 point speciale med arbejdstitlen ”Hedepleje med henblik på forvaltning af lavers diversitet”. Specialet udarbejdes i tæt samarbejde med LIFE + Nature and Biodiversity projektet ” Restoration of Atlantic heaths and inland dunes in Denmark (RAHID)”, min vejleder er professor Ulrik Søchting og jeg planlægger at aflevere mit speciale i marts 2014.

Den første del af mit speciale vil foregå i Jylland på seks udvalgte hedelokaliteter, hvor mit data af laver skal indsamles. Da jeg skal arbejde i indlandsheder vil en stor del af mit data komme til at stamme fra slægten *Cladonia*. I den sidste del af specialet vil jeg komme med en plan over, hvordan man på bedste vis, vil kunne pleje de danske indlandsheder så diversiteten af laver øges. Udover dette vil specialet indeholde arts identifikation og dataanalyse.

I forbindelse med mit speciale har jeg følgende omkostninger:

* Da jeg er bosiddende i Købehavn og de seks udvalgte hedelokaliteter ligger fordelt rundt i Jylland, vil det medføre en del transport fra København til Jylland samt transport rundt i Jylland mellem de forskellige lokaliteter. Jeg planlægger derfor et længere ophold i Jylland, hvor jeg samlet kan indsamle mit data og derved nedsætte antallet af ture mellem København og Jylland til et minimum. Til dette ophold vil jeg indlogere mig et vandrehjem der ligger placeret så jeg har den kortest mulig afstand mellem de seks hedelokaliteter. Jeg søger derfor om tilskud til at dække mine udgifter til transport, kost og logi mens jeg indsamler mit data.
* Jeg planlægger at deltage i den næste Europæiske Hede Workshop der kommer til at foregå i Danmark fra d. 23.-28. Juni 2013. Workshoppen vil indeholde en del udflugter til forskellige hedelokaliteter i Jylland. Prisen for Hede Workshoppen er 580 Euro, dette beløb dækker alle omkostninger i forbindelse med workshoppen; fuld forplejning, transport rundt til de forskellige lokaliteter, materiale samt workshop admission.

Neden stående budget viser et udkast over mine omkostninger i forbindelse med specialet.

|  |  |
| --- | --- |
| Vandrehjem | 1500 kr. |
| Kost | 1500 kr. |
| Transport | 2000 kr. |
| Hede Workshop | 580 Euro - 4350 kr. |

Jeg har vedhæftet mit CV samt udtalelsen fra min vejleder. Opstår der spørgsmål angående min ansøgning eller mit CV, så kontakt mig endelig.

Med venlig hilsen

Kirsten Emilie Hjorth Ceylan

Bellahøjvej 102, 1. th.

2720 Vanløse

Mail: emilie\_hjorth@hotmail.com

Tlf: 60 19 72 00

Populær beskrivelse af projektet:

Dette 60 point speciale har arbejdstitlen ”Hedepleje med henblik på forvaltning af lavers diversitet”. Specialet udarbejdes i tæt samarbejde med LIFE + Nature and Biodiversity projektet ” Restoration of Atlantic heaths and inland dunes in Denmark (RAHID)”. Speciale projektet omhandler pleje af danske indlandsheder så forholdene for laver, slægten *Cladonia* i særdeleshed, kan forbedres og den samlede biodiversitet på heden derved kan øges.